 Wetin you need know ahead of Uefa champions league draw  Top football clubs for Europe go know dia opponents on Thursday. Dis na as UEFA Schedule to hold di Champions league draw for di 68th season of Europe biggest club football competition and di 31st since dem rename am di Uefa champions league. Preliminary games for di top league end on Wednesday  dis one open way for Uefa to do di draws as all di teams don complete. Di Champions League 2022-23 group stage draw go hold for Istanbul, Turkey. Officially di competition go start on 6 and 7 September and end on 10 June 2023, according to di organisers. Di Uefa champions league draw go hold by 1700 GMT 5pm CAT. Pot 1 Real Madrid Eintracht Frankfurt Manchester City AC Milan Bayern Munich PSG Porto Ajax  Pot 2 Liverpool Chelsea Barcelona Juventus Atletico Madrid Sevilla RB Leipzig Tottenham  Pot 3 Borussia Dortmund RB Salzburg Shakhtar Donetsk Inter Milan Napoli Sporting Lisbon Bayern Leverkusen Olympic Marseille  Pot 4 Club Brugge Celtic Maccabi Haifa Copenhagen Dinamo Zagreb Viktoria Plzen Rangers Benfica Di final of di 202223 Uefa champions league go hold for di Atatürk Olympic Stadium for Istanbul, Turkey. Di venue dey popular for im name, Miracle of Istanbul- afta  Liverpool beat AC Milan for di 2005 final of di champions league. Liverpool come from three goals down to equalise and dem beat Milan for Istanbul. Na Istanbul suppose host di 2020 final of di champions league but e no hold sake of di Covid-19 pandemic  di final eventually hold for Lisbon, Portugal dat year. 